“Lai ado nan angek kini, Tan?” Tanyo Uncu Labai nan baru masuak lapau Uwo Pulin.
“Ondeh, sadang ado bana ko ha!” Jawek Tan Baro. “Apo tu?” “Urang bakuhampeh di dalam panjaro,” jawek Tan Baro baliak. Indak hanyo Uncu nan nio tau barita tu, tapi sakalian urang di lapau tu nio mangatahui baa caritonyo. Indak mananti tanyo lain, Tan Baro nan baru salasai mambaco barita utamo surek kaba ‘Singgalang' tu lansuang se bacarito kajadiannyo. Tantu sajo carito anak mudo tu sasuai jo apo nan baru dibaconyo di surek kaba.
“Kalau urang bacakak di dalam panjaro ambo raso alah acok. Cuma, munkin indak dibaritakan dek surek kaba atau televisi. Karano, satiok ado bagaduah, munkin bisa disalasaikan dek angku sapia atau patugas di sinan,” baleh Uncu. “Tapi sakali ko indak cakak surang samo surang doh. Urang tu bacakak banyak, yaitu antaro tahanan jo patugas di dalam panjaro tu,” kecek Tan Baro pulo. “Apo masalahnyo, kok sampai saroman itu?” Tanyo Udin Kuriak pulo. mako dicaritokan baliak dek Tan Baro, bahaso nan manjadi pangka balanyo adolah sakilo ganjo dan basuo dek patugas. “Ha...., baa pulo bisa ganjo sabanyak itu masuak ka dalam panjaro tu? Apo panjaro indak dijago? Apo satiok urang nan masuak indak dipareso?” Tanyo Uncu baliak. “Kan itulah masalahnyo. Nampaknyo panjaro lah samo jo pasa. Siapo sajo bisa masuak. Apo sajo buliah dibao. Malah, di sinan juo bisa bajua bali. Di sinan ado pulo talepon umum, sahinggo urang-urang nan sadang dalam tahanan tu bisa bakomunikasi jo siapo sajo dan bisa pulo bajua-bali malalui talepon. Buktinyo, itu tadi. Ado ganjo sakilo. Taun lapeh juo ado anak sikola bidan nan mambao ganjo ka sinan. Sudah tu, juo banyak basuo henpon sarato pancasnyo. Nan paliang banyak tu adolah karatu henpon. Aratinyo, henpon buliah saketek, tapi bisa dipaganti-gantian mamakainyo jo karatu surang-surang,” kato Tan Baro labiah manjalehan jalan pikirannyo surang. “Kalau baitu, tantu ado pulo internet dan urang di dalam panjaro tu bisa maakses sakalian barang-barang kaparaluannyo malalui internet tu,” salo Tacin. “Itu bisa se tajadi. Karano bak kecek tadi, tampek urang hukuman tu lah samo se jo pasa atau balai. Siapo sajo buliah masuak dan apo sajo nan dibao dek urang nan datang indak jadi masalah. Kan awak lah samo-samo mampaotakan dulunyo baa terpidana mati bisa lari hanyo jo caro manggaragaji jarajak basi. Katiko itu awak samo-samo heran di maa dapek dek inyo garagaji basi. Baa kok indak ado nan mandanga anak-anak tu manggaragaji basi sakareh itu. Nah, barangkali ado urang manggaleh garagaji basi datang ka sinan,” kecek Tan Baro. “Baa ka indak? Kini ko kan sadonyo bisa diatur,” salo Kari Garejoh. “Ambo dapek kaba, kalau nio masuak mancaliak kawan atau dunsanak di dalam panjaro tu musti mambayia. Kalau lah dibayia ka panjagonyo, aman! Apo iyo?” Giliran Uwo Pulin nan batanyo. “Randah bana antene Uwo mah. Tadi kan lah ambo katokan, sagalonyo bisa diatur. Di maa pulo dalam republik ko nan perai dek Uwo ko?” Kari Garejoh nan mananggapi kaheranan Uwo tadi. “Kalau baitu, ambo tatarik jo pandapek Tan Baro tadi, bahaso panjaro di republik ko kini indak baraa beda jo pasa atau balai. Siapo sajo buliah masuak, apo sajo nan dibao juo ndak masalah. Nio manggaleh makanan jo minuman, nio manggaleh pakakeh tukang atau manggaleh ganjo juo bisa dan iko barangkali labiah dari pasa atau balai. Di pasa, awak indak basuo urang manggaleh ganjo atau narkotika, tapi di panjaro ado,” kecek Uwo nan lah paham masalah sabananyo. Espe St.Soeleman
“Ondeh, sadang ado bana ko ha!” Jawek Tan Baro.
“Apo tu?”
“Urang bakuhampeh di dalam panjaro,” jawek Tan Baro baliak.
Indak hanyo Uncu nan nio tau barita tu, tapi sakalian urang di lapau tu nio mangatahui baa caritonyo. Indak mananti tanyo lain, Tan Baro nan baru salasai mambaco barita utamo surek kaba ‘Singgalang' tu lansuang se bacarito kajadiannyo. Tantu sajo carito anak mudo tu sasuai jo apo nan baru dibaconyo di surek kaba.
“Kalau urang bacakak di dalam panjaro ambo raso alah acok. Cuma, munkin indak dibaritakan dek surek kaba atau televisi. Karano, satiok ado bagaduah, munkin bisa disalasaikan dek angku sapia atau patugas di sinan,” baleh Uncu.
“Tapi sakali ko indak cakak surang samo surang doh. Urang tu bacakak banyak, yaitu antaro tahanan jo patugas di dalam panjaro tu,” kecek Tan Baro pulo.
“Apo masalahnyo, kok sampai saroman itu?” Tanyo Udin Kuriak pulo.
mako dicaritokan baliak dek Tan Baro, bahaso nan manjadi pangka balanyo adolah sakilo ganjo dan basuo dek patugas.
“Ha...., baa pulo bisa ganjo sabanyak itu masuak ka dalam panjaro tu? Apo panjaro indak dijago? Apo satiok urang nan masuak indak dipareso?” Tanyo Uncu baliak.
“Kan itulah masalahnyo. Nampaknyo panjaro lah samo jo pasa. Siapo sajo bisa masuak. Apo sajo buliah dibao. Malah, di sinan juo bisa bajua bali. Di sinan ado pulo talepon umum, sahinggo urang-urang nan sadang dalam tahanan tu bisa bakomunikasi jo siapo sajo dan bisa pulo bajua-bali malalui talepon. Buktinyo, itu tadi. Ado ganjo sakilo. Taun lapeh juo ado anak sikola bidan nan mambao ganjo ka sinan. Sudah tu, juo banyak basuo henpon sarato pancasnyo. Nan paliang banyak tu adolah karatu henpon. Aratinyo, henpon buliah saketek, tapi bisa dipaganti-gantian mamakainyo jo karatu surang-surang,” kato Tan Baro labiah manjalehan jalan pikirannyo surang.
“Kalau baitu, tantu ado pulo internet dan urang di dalam panjaro tu bisa maakses sakalian barang-barang kaparaluannyo malalui internet tu,” salo Tacin.
“Itu bisa se tajadi. Karano bak kecek tadi, tampek urang hukuman tu lah samo se jo pasa atau balai. Siapo sajo buliah masuak dan apo sajo nan dibao dek urang nan datang indak jadi masalah. Kan awak lah samo-samo mampaotakan dulunyo baa terpidana mati bisa lari hanyo jo caro manggaragaji jarajak basi. Katiko itu awak samo-samo heran di maa dapek dek inyo garagaji basi. Baa kok indak ado nan mandanga anak-anak tu manggaragaji basi sakareh itu. Nah, barangkali ado urang manggaleh garagaji basi datang ka sinan,” kecek Tan Baro.
“Baa ka indak? Kini ko kan sadonyo bisa diatur,” salo Kari Garejoh.
“Ambo dapek kaba, kalau nio masuak mancaliak kawan atau dunsanak di dalam panjaro tu musti mambayia. Kalau lah dibayia ka panjagonyo, aman! Apo iyo?” Giliran Uwo Pulin nan batanyo.
“Randah bana antene Uwo mah. Tadi kan lah ambo katokan, sagalonyo bisa diatur. Di maa pulo dalam republik ko nan perai dek Uwo ko?” Kari Garejoh nan mananggapi kaheranan Uwo tadi.
“Kalau baitu, ambo tatarik jo pandapek Tan Baro tadi, bahaso panjaro di republik ko kini indak baraa beda jo pasa atau balai. Siapo sajo buliah masuak, apo sajo nan dibao juo ndak masalah. Nio manggaleh makanan jo minuman, nio manggaleh pakakeh tukang atau manggaleh ganjo juo bisa dan iko barangkali labiah dari pasa atau balai. Di pasa, awak indak basuo urang manggaleh ganjo atau narkotika, tapi di panjaro ado,” kecek Uwo nan lah paham masalah sabananyo.
Espe St.Soeleman
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bam_Latn